Nanging James Hawes nduwé panemu yèn akèh gambaran Kafka ngenani prosès kukum ing carita iku Der Process—kaya ngapaa katoné métafisik, absurd, nggumunaké lan nggegirisi, sajatiné adhedhasar dèskripsi informasi akurat ngenani prosès pidana Jerman lan Austria ing jaman iku, sing luwih inquisitoir tinimbang accusatoir.[146] Senadyan Kafka nyambut gawé ing sèktor asuransi, minangka sawijining pangacara, Kafka "sadhar banget lan ngetutaké débat-débat kukum ing jamané".[142][147] Ing sawijining publikasi awal abad kaping 21 sing nganggo tulisan-tulisan kantor Kafka minangka titik awalé, [148] Pothik Ghosh ngandharaké manawa kanthi Kafka, kukum "ora nduwé jarwa liya saliyané daya kakuwatan kanggo nguwasani lan nentokaké wong liya".[149]